యువత (సినిమా)
యువత 2008 లో పరశురాం దర్శకత్వంలో విడుదలైన సినిమా. నిఖిల్, అక్ష ఇందులో ప్రధాన పాత్రలు పోషించారు.
కేశవరం గ్రామానికి చెందిన వీరబాబు పనిలేకుండా ఆవారాగా తిరుగుతుంటాడు. చిన్నప్పుడే తల్లిదండ్రులకు కోల్పోవడంతో మామయ్య, అత్త దగ్గర పెరుగుతాడు. బాబాయి అతని క్రమశిక్షణా రాహిత్యాన్ని ప్రశ్నించడంతో అలిగి హైదరాబాదులో ఉన్న స్నేహితుడు అజయ్ దగ్గర ఉండటానికి వెళ్ళిపోతాడు.
తేజ
తేజ గా పిలువబడే ధర్మ తేజ ఒక ప్రముఖ తెలుగు సినీ దర్శకుడు, నిర్మాత, ఛాయాగ్రాహకుడు మరియు రచయిత.
1960వ దశకంలో తేజ కుటుంబం బాగా కలిగిన కుటుంబం. నాలుగంతస్తుల పెద్ద ఇల్లు వారిది. తండ్రి జె. బి. కె. చౌదరి కొరియా, జపాన్ దేశాలకు బెరైటీస్, మైకా, తిరుమల నుంచి వెంట్రుకలు మొదలైనవి ఎగుమతి వ్యాపారం చేసేవాడు. తేజ బాల గురుకుల పాఠశాలలో చదివాడు. సినీ నటి జీవిత, ప్రముఖ నృత్య దర్శకురాలు సుచిత్ర చంద్రబోస్ ఈయన ఒకే తరగతిలో చదువుకున్నారు. దర్శకుడు శంకర్ ఈయనకు సీనియరు. తల్లి చిన్నతనంలోనే చనిపోవడంతో నాయనమ్మ పర్వతవర్ధనమ్మ పర్యవేక్షణలో పెరిగాడు. ఆమె ఇతనికి రామాయణ, మహాభారత, భాగవతాలను కథలుగా చెప్పేది.